Remediering / Helte og anti-helte / Skrivecup / 3i / Pe

**Uddrag af Njals saga (MIDDELALDER)**

*Hvordan er en saga fortalt? Hvordan udfolder dramaet sig og hvilke egenskaber knytter sig til heltebillederne – og hvad siger de om datidens samfund. Kan vi omskrive slægtsfejden til en boksekamp, til moderne storpolitik eller noget helt tredje…og hvordan kan man bruge sagaens tørre beskrivende stil i en fed performativ gendigtning?*

**Holberg: Uddrag af Jean de France (OPLYSNINGSTID)**

*Hvorfor er Jean en anti-helt? Hvad er det han ”helt” har misforstået? Hvem smykker sig i dag på latterligste vis med lånte fjer og ”nye ala moder”? Hvordan ville Jean performe i dag? Hvilket medie ville han benytte? Holbergs karakteristiske humoristiske stil med vrøvle-franske låneord kan danne udgangspunkt for en vidunderlig gendigtning.*

**Andersen: Klods-Hans (ROMANTIK)**

*Dum, naiv, heldig eller kreativ. Innovativ superhelt eller sjusket anti-helt? Vi kender alle Klods-Hans i Andersens klassiske eventyr. Hvilke værdier hylder fortællingen og hvorfor lykkedes det netop for Hans at få prinsessen? En kreativ gendigtning kan flytte tid og rum og lege med eventyrets genrekoder. Måske skal et nyt eventyr illustreres….?*

**Ibsen: Uddrag af et Dukkehjem (DET MODERNE GENNEMBRUD)**

*Er Nora en helt eller en anti-helt – øh heltinde, velsagtens. Hvorfor forlader hun mænd og børn, og hvad kan vi andre høre i ”ekkoet fra porten”. (Jf Ibsens afsluttende regi-bemærkning) Er Nora forbillede for verdens undertrykte kvinder eller handler hun i virkeligheden egoistisk? Måske er det manden, der i dag er undertrykt? Hvem går i dag hjemmefra og viser nye veje for fremtidige generationer?*

**Camus: Sisyfos-myten (MODERNISTISK EKSISTENTIALISME)**

*Sisyfos triller tålmodigt stenen op af bjerget og har indset verdens absurditet. Hvor finder vi i dag det lykkelige menneske og hvordan tackler han verdens meningsløshed? Hvornår er vi frie? Lad stenen rulle – og forestil dig denne myte i en ny setting, med nye personer og måske i en helt anden genre.*

**Jørgen Leth: Fausto Coppi (MODERNISME OG ATTITUDERELATIVISME)**

*Fausto Coppi er myte og helt i såvel Leths sportsdigte som sportsjournalistik. Brug Leths metode på et nyt portræt af Mandela, Mozart, Zlatan eller helt andre helte…*

**Per Højholt: Supermule (MODERNISTISK LEG MED POP-ART)**

*Supermule får hos Højholt egenskaber, der normalt ikke er plads til hos politiske korrekte Disney-figurer. Han flyver med ståpik og bekæmper kapitalisme. Stjæl ideen og fyld en moderne superhelt med egenskaber, der samtidig bliver en kritik af de diskurser superhelten repræsenterer.*

Tegneserie, sms-novelle, poetry-slam, rap, lyd-collage, musik, rytme, video, udklædning, tale, nyhedsindslag, fortæller, hyldest, stemmer, blog, collage, billedmontage, facebook-profil, dagbog, sproglig variation, slang, rim, flow, eventyr, billedmontage, kropssprog, smerte, jubel, kor, monolog, undertekst, dialog, hviske, råbe, pauser, påkaldelse ….

1. Saga + skriveøvelse

Lektie: Medbring til denne time et mind-map, der sætter en visuel struktur på tekstens mange egennavne (personer og steder). Hvad kendetegner sagaens fortællestil?

1. Holberg + skriveøvelse +Andersen + skriveøvelse

Lektie:

1. Giv et referat af Jean de France. Hvilke laster har han? Hvilke dyder besidder de andre karakterer? Find et uddrag – og karakteriser Holbergs humor….
2. Lav en sætningsanalyse af 10 linjer fra Klods-Hans. Hvad kendetegner Andersens fortællestil? Lav en ydre og indre karakteristik af Klods-Hans… Er han en helt?
3. Skrive i grupper
4. Skrive i grupper
5. Skrive i grupper
6. Performe
7. Klasse-finale